b'\n_START_ARTICLE_\nPrins Peter av Danmark og Hellas\n_START_SECTION_\nLiv og gjerning\n_START_PARAGRAPH_\nHan avtjente verneplikten i Den Kongelige  Livgarde fra 1932 og ble i 1934 utnevnt til sekondl\xc3\xb8jtnant. Under andre verdenskrig deltok han som offiser i den greske h\xc3\xa6r i kampene omkring Middelhavet. Han ble i 1952 utnevnt til oberstl\xc3\xb8ytnant i den greske h\xc3\xa6r og i 1964 til samme grad i den danske h\xc3\xa6ren.\n_START_SECTION_\nEkspedisjoner til Asia\n_START_PARAGRAPH_\nPrins Peter var aktiv i ekspedisjoner til Asia og deltok i \xc3\xa5rene 1947-1952 i den 3. danske sentralasiatiske ekspedisjon. Han ledet den efterf\xc3\xb8lgende Haslund-Christensen-minneekspedisjon i 1953 - 1955. Sammen med sin hustru tilbragte han syv \xc3\xa5r (januar 1950 - februar 1957) i den nord\xc3\xb8st-indiske by Kalimpong i Himalaya, hvor han samlet inn en enorm mengde tibetanske gjenstander og etnografiske og antropometriske data og skrev en rekke vitenskapelige og popul\xc3\xa6rvidenskapelige artikler og b\xc3\xb8ker. Han bes\xc3\xb8kte ogs\xc3\xa5 graven til en landsmann Polycarpus Lindqvist I 1963 utgav han boken A Study of Polyandry om polyandri (flermanneri). Han var antropolog med  tibetanske seder og skikker som sitt spesielle omr\xc3\xa5de og skrev flere artikler om emnet som ble publisert i akademiske tidsskrift.\n_START_SECTION_\nEngasjement for Tibet\n_START_PARAGRAPH_\nDet var is\xc3\xa6r prins Peters syv \xc3\xa5r lange bes\xc3\xb8k i den vestbengalske by Kalimpong (januar 1950-februar 1957) som kom til \xc3\xa5 p\xc3\xa5virke hans personlige og profesjonelle engasjement i det tibetanske samfunn, dets politikk og fremtid. Etter sitt lange arbeide med tibetanerne som oppholdt seg i India, fortsatte han sitt engasjement i Danmark: Prins Peter arbeidet ogs\xc3\xa5 for den tibetanske sak som president for Nordisk R\xc3\xa5d til Tibetanerhjelp, som i \xc3\xa5rene mellom 1960 - 1971 arrangerte utdannelsstipend for hundrede tibetanere i Danmark, Norge og Sverige. Han henvendte seg til mediene og internasjonale kontakter og  talte tibetanernes sak og kritiserte det kinesiske styre i Tibet og Nehrus manglende h\xc3\xa5ndsrekning til tibetanere._NEWLINE_Prins Peter og hans gemalinne, Irene Ovtchinnikova (Irina) (f\xc3\xb8dt 1900, d\xc3\xb8d 1990), bodde i en \xc3\xa5rrekke p\xc3\xa5 Lille Bernstorff i Gentofte. Hans grav ligger i parken.\n_START_SECTION_\nForholdet til det greske kongehus\n_START_PARAGRAPH_\nGjennom hele livet hadde han et problematisk forhold til det greske kongehus som han var en del av. Hans ekteskap med Irene tilspisset situasjonen ytterligere. Derfor ble han ikke gravlagt sammen med kongefamilien fra Hellas. I stedet ble han gravlagt i Danmark, i Gentofte. Han d\xc3\xb8de i 1980 i London av en hjernebl\xc3\xb8dning. Fra sin f\xc3\xb8dsel til grunnlovsendringen i 1953 hadde prins Peter arverett til den danske trone. Han og prinsesse Irene fikk ingen efterkommere.\n_START_SECTION_\nAnetavle\n_START_PARAGRAPH_\nPrins Peter og hans s\xc3\xb8ster Eug\xc3\xa9nie var oldebarn av Napoleon Bonapartes nev\xc3\xb8 Pierre Napoleon Bonaparte.'